Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael tõrjub rahvusvahelisi üleskutseid relvarahu kehtestamiseks,
väites, et igasugune sõjategevuse peatamine tähendaks alistumist
Hamasi ja selle terrorikäsilaste ees Gazas
Iisrael peatab Jeemenist Iraani käsilase Ansar-Allah' poolt
Iisraeli tulistatud rakette ja droone.
Iisraeli suursaadik ÜROs taunib julgeolekunõukogu,
et see ei mõistnud hukka julma veresauna,
mis nõudis 7. oktoobril Hamasi rünnaku ajal Lõuna-Iisraelis
üle 1400 peamiselt tsiviilelaniku elu.
Iisrael ei istu tegevusetult, kui barbaarsed islamistlikud jõud
proaktiivselt inimkonna vastu suunatud julmusi toime panevad.
Peaminister Benjamin Netanyahu kutsus rahvusvahelist üldsust üles
katkestama vaikust ja ühinema võitlusega
türannia ja terrori jõudude vastu,
kinnitades selgel sõnul Jeruusalemma edasisi kavatsusi.
Kuni viimase ajani uskusid paljud, et 21. sajandi edulubadus
võimaldab meil liikuda mineviku barbaarsetest õudustest edasi
parema ja säravama tuleviku poole.
Paljud uskusid, et võime jätkata oma mugavat elu
ja et kurjus lihtsalt läheb meist mööda. Seda ei juhtu.
Hamasi poolt 7. oktoobril toime pandud õudused
tuletavad meile meelde,
et me ei saa realiseerida parema tuleviku tõotust,
kui meie, tsiviliseeritud maailm, pole valmis võitlema barbarite vastu.
Sest barbarid on valmis meie vastu võitlema.
Ja nende eesmärk on selge - purustada see paljutõotav tulevik,
hävitada kõik, mida kalliks peame,
ning juhatada sisse hirmu ja pimeduse maailm.
Daamid ja härrad, see on pöördepunkt,
pöördepunkt juhtide ja rahvaste jaoks.
Meil kõigil on aeg otsustada,
kas oleme valmis võitlema lootuse ja tõotuste tuleviku eest
või alistume türanniale ja terrorile.
Võite kindlad olla, et Iisrael võitleb.
Netanyahu rõhutas, et Hamas, kes tapab tahtlikult imikuid ja lapsi,
emasid ja isasid, nagu ka eakaid (sealhulgas holokausti üleelanuid),
on vaid üks tegur terroriteljestikus, mida juhib Iraani Islamivabariik.
Alates 7. oktoobrist on Iisrael olnud sõjas.
Iisrael ei alustanud seda sõda.
Iisrael ei tahtnud seda sõda. Aga Iisrael võidab selle sõja.
Hamas algatas selle sõja, sooritades kõige hullemaid metsikusi,
mida meie rahvas on näinud pärast holokausti.
Hamas mõrvas lapsi nende vanemate ees;
vanemaid oma laste ees. Nad põletasid inimesi elusalt.
Nad vägistasid naisi. Nad lõid meestel päid maha.
Nad piinasid holokausti üleelanuid. Nad röövisid lapsi.
Nad panid toime kõige kohutavamaid kuritegusid, mida võib ette kujutada.
Ja nad on osa Iraani moodustatud kurjuse teljest, terroriteljest,
mis relvastab, treenib ja rahastab Hamasi Gazas,
Hezbollah't Liibanonis, hutte Jeemenis
ja teisi terrorijõude kogu Lähis-Idas ja väljaspool Lähis-Ida.
Iisraeli peaminister rõhutas veel kord,
et Iisraeli sõda Hamasi ja Iraani terrorivolinike vastu
on sõda tsivilisatsiooni enda vaenlaste vastu,
ja kutsus tsiviliseeritud maailma üles
rakendama moraalse selguse poliitikat.
Võitluses Hamasi ja Iraani terroritelje vastu
võitleb Iisrael tsivilisatsiooni enda vaenlastega.
Võit nende vaenlaste üle algab moraalsest selgusest.
See algab hea ja kurja, õige ja vale erinevuse tundmisest.
See tähendab, et tuleb teha moraalset vahet
süütute tahtliku mõrva ja tahtmatute ohvrite vahel,
mis kaasnevad iga õigustatud sõjaga, isegi kõige õiglasema sõjaga.
See tähendab Hamasi vastutusele võtmist
igapäevase kahekordse sõjakuriteo eest,
kui ta tahtlikult Iisraeli tsiviilelanikke sihib
ja palestiinlastest tsiviilelanikke inimkilbina kasutab.
See tähendab selgitamist, et inimkilpide kasutamine
pole mitte ainult ebamoraalne, vaid ka ebaefektiivne terroritaktika.
Sest seni, kuni palestiinlaste inimkiblina kasutamise tulemuseks
on see, et rahvusvaheline üldsus süüdistab Iisraeli,
kasutab Hamas seda terrorivahendina ja seda teevad ka teised.
Hamas jätkab Gaza haiglate keldrite kasutamist
oma tohutu terroritunnelivõrgustiku juhtimiskeskustena.
Ta jätkab mošeede kasutamist
kindlustatud sõjaliste positsioonide ja relvaladudena.
Ta jätkab kütuse ja humanitaarabi varastamist ÜRO rajatistest.
Samal ajal kui Iisrael teeb kõik,
et Palestiina tsiviilelanikke ohu eest eemale viia,
teeb Hamas kõik Palestiina tsiviilelanike ohustamiseks.
Iisrael õhutab Palestiina tsiviilisikuid lahkuma relvastatud konflikti aladelt,
samas kui Hamas ei lase elanikel relva ähvardusel sealt lahkuda.
Hamas ei lase ka välisriikide kodanikel Gazast lahkuda.
Mis kõige kohutavam,
Hamas hoiab pantvangis rohkem kui 200 iisraellast,
sealhulgas 33 last; hoiab neid kinni, terroriseerib neid,
hoiab neid pantvangis.
Iga tsiviliseeritud riik peaks seisma koos Iisraeliga
ja nõudma nende pantvangide
viivitamatut ja tingimusteta vabastamist.
Vastuseks üleskutsetele viivitamatuks relvarahuks
või omamoodi sõjategevuse lõpetamiseks
rõhutas Iisraeli peaminister järgmist.
Nii nagu Ameerika Ühendriigid ei nõustunud relvarahuga
pärast Pearl Harbori pommitamist või pärast 9/11 terrorirünnakut,
ei nõustu ka Iisrael pärast 7. oktoobri kohutavat rünnakut
sõjategevuse peatamisega Hamasiga.
Üleskutse relvarahule on üleskutse, et Iisrael alistuks Hamasile,
alistuks terrorismile, alistuks barbaarsusele. Seda ei juhtu.
Vahepeal lahinguväljal Gaza sektoris;
Iisraeli Kaitsejõud (IDF) teevad tihedas koostöös julgeolekuametiga
olulisi operatiivseid edusamme mitmel rindel,
mis peaks kindlustama Iisraeli kontrolli sektori põhjaosa üle,
kus praegu käivad tulised lahingud.
Samal ajal, kui siin räägime,
võitlevad meie sõdurid lahinguväljal julgelt ja kangelaslikult,
osaledes ägedates lähivõitlustes, kus nad kõrvaldavad terroriste.
Seda tüüpi võitlus ohustab meie sõdureid, nõuab kõrget hinda
ja on keeruline,
kuid on sõja eesmärkide saavutamiseks kriitilise tähtsusega.
Koos käimasoleva piiriülese pealetungiga,
mis hõlmab koordineeritud rünnakut maalt, õhust ja merelt,
sealhulgas küber- ja kosmosevaldkonnas;
neutraliseerib Iisraeli õhujõudude õhu- ja raketitõrje
pidevalt sissetulevaid rakette, mürske ja enesetapudroone
mida tulistatakse Hamasi valitsetavast Gaza sektorist,
Liibanonist, Süüriast ja eelkõige Jeemenist,
kus Iraani käsilane Ansar-Allah, mida domineerib huttide hõim,
sooritab pistelisi õhurünnakuid Iisraeli lõunapoolse linna Eilat'i suunas.
Täna hommikul tuvastasid IDF süsteemid Eilatis, Lõuna-Iisraelis,
Iisraeli territooriumile läheneva lendava sihtmärgi
ja aktiveerisid häiresignaalid. Piirkonda ei ähvarda mingi oht.
Kordan, selles piirkonnas pole mingit ohtu ja miski ei ähvarda.
Samal ajal mõistis Iisraeli suursaadik Gilad Erdan
ÜRO peakorteris New Yorgis hukka ÜRO Julgeolekunõukogu
suutmatuse eest mõista hukka jõhker veresaun,
mille islamistlik Hamas ja sellega seotud terroristid
7. oktoobril toime panid. Samal ajal, kui sõda Gazas jätkub,
rõhutas suursaadik Erdan, et Iraan on peamine süüdlane,
kes tõmbab nööre, mis tõukab Lähis-Ida
laiaulatusliku regionaalse konflikti suunas.
Täna näeb maailm šiiitliku islamistliku Reichi tõusu.
Kuid nagu natsismi tõusu puhul, on maailm vait,
kõrvulukustavalt vait.
Isegi kui nimetate seda kohtumist igavesti
"Lähis-Ida olukord ja Palestiina küsimus",
ei muuda see seda tõesemaks.
See kohtumine puudutab ainult olukorda Lähis-Idas ja Iraani ohtu.
Palestiinlastega pole sel midagi pistmist.
Mõned liikmesriigid pole viimase kaheksakümne aasta jooksul
midagi õppinud. Mõned teist on unustanud,
miks see organ loodi. Nii et tuletan teile meelde.
Alates tänasest päevast, iga kord, kui te mind vaatate,
meenub teile, mida tähendab kurjuse ees vaikimine.
Nii nagu minu vanavanemad ja miljonite juutide vanavanemad,
hakkan koos oma tiimiga nüüdsest peale
kollaseid tähti kandma.
Kanname seda tähte seni, kuni mõistate hukka Hamasi julmused
ja nõuate meie pantvangide viivitamatut vabastamist.
Aitäh, et vaatasite TV7 Iisraeli uudiseid.
Õhutaksin teid palvetama rahu Jeruusalemmale ja pääset Iisraelile.
Lisaks, kui teid õnnistavad meie igapäevased ülevaated
ja soovite aidata meil kanda tootmiskulusid,
kuna TV7 Israel on 100% annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kui Jumal tahab, kohtume peatses saates.
Seniks - Shalom Jeruusalemmast.
Tõlge: Monika Jaaguri